Gabriel Fliflet

Gabriel Fliflet (født 18. juli 1958 på Åland)Fliflet/Hamre på Kampenjazz. fra trekkspill.no er en norsk musiker (vokal, trekkspill, piano) kjent for sitt flerkulturelle musikkuttrykk og fra flere innspillinger. Han har gitt ut fire soloalbum. 

Han er oppvokst i Skåne og flyttet til Bergen seks år gammel. Fliflet ble med i Rimfakse (1975), Fri Flyt, samarbeidet med Shetlands-musikere som Willie Hunter og Peerie Willie Johnson. Videre har han arbeidet med Berit Opheim, Sondre Bratland og Nils Økland. Senere etablerte han Novgorod (Nygårds kvartett) som spiller populærmusikk fra områdene rundt Østersjøen.

Under navnet Fliflet/Hamre har han med perkusjonisten Ole Hamre siden 1991 turnert nasjonalt og internasjonalt.
I kvartetten SALT (2006–) spiller han shetlandsk og vestnorsk folkemusikk med Maurice Henderson, Annlaug Børsheim og Olav Christer Rossebø.  Fliflet komponerte bestillingsverket «Elvemot» til Osafestivalen på Voss 2006. Han har drevet  folkemusikk-bar i Bergen (1988–)Verden i bagasjen    av Trude Løtvedt, Studvest (2003) og er siden 1999 musikalsk vert på «Folkemusikklubben Columbi Egg» i Bergen. Fliflet har turnert med Bergen filharmoniske orkester ved fremføring av Kjempeviseslåtten.

Han er bror til bass- og sagspiller Andreas Fliflet. Hans mor er opprinnelig finsk, og faren Albert Lange Fliflet har blant annet gjort et stort arbeid ved å oversette det finske nasjonaleposet Kalevala til et nynorsk som ligger nær Vest-Telemålet.

 Utmerkelser 
 Vossajazzprisen (1994)
 Statens arbeidsstipend (2000)
 Folkelarmprisen – Årets folkemusiker (2011)

Utgivelser
 Rio Aga (NORCD, 2008)
 Åresong (NORCD, 2011)
 Valseria (Etnisk Musikklubb, 2013)
 Sevje (Etnisk Musikklubb, 2017)Ein metodisk mann. Dag og Tid, 13. Oktober 2017

 Referanser 

 Eksterne lenker 


Kategori:Norske trekkspillere
Kategori:Norske folkemusikere
Kategori:Personer fra Åland
Kategori:Personer fra Bergen kommune
Kategori:Fødsler i 1958
Kategori:Fliflet (slekt)